**188/2016.(VI.9.) Kgy. sz. határozat**

1. Szombathely Megyei Jogú Város Közgyűlése a „Javaslat a Szombathelyi Sportközpont és Sportiskola Nonprofit Kft. TAO pályázaton való részvételével kapcsolatos döntés meghozatalára” című előterjesztést megtárgyalta, és elviekben egyetért azzal, hogy a 2313 hrsz-ú, Sugár út 18. szám alatti Sportkomplexum fejlesztésére és felújítására a Szombathelyi Sportközpont és Sportiskola Nonprofit Kft. TAO pályázat keretében pályázatot nyújtson be.
2. A Közgyűlés felhatalmazza a polgármestert, hogy az önkormányzati tulajdonú 2313 hrsz-ú ingatlan vonatkozásában a társasági adóról és az osztalékadóról szóló 1996. évi LXXXI. törvény (TAO tv.) törvény, valamint a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30.) Korm. rendelet alapján az előterjesztésben bemutatott műszaki tartalomra vonatkozó tulajdonosi hozzájárulást a pályázat benyújtásához aláírja.

3. A Közgyűlés felkéri a Szombathelyi Sportközpont és Sportiskola Nonprofit Kft. ügyvezetőjét, hogy nyertes pályázat esetén a beruházás megvalósítására vonatkozó konkrét, részletes költségtervet is tartalmazó javaslatát dolgozza ki, és azt terjessze a Közgyűlés elé. A Közgyűlés a beruházás megvalósítására, valamint az önerő biztosítására vonatkozó végleges döntését, illetőleg amennyiben szükséges jelzálogjog bejegyzési hozzájárulását a javaslat ismeretében önálló előterjesztés keretében hozza meg.

**Felelős:** Dr. Puskás Tivadar, polgármester

 Illés Károly alpolgármester

Koczka Tibor, alpolgármester

Molnár Miklós alpolgármester

Dr. Károlyi Ákos, jegyző

 (A végrehajtás előkészítéséért:

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** 1. pont esetében: azonnal

 2. pont esetében: azonnal

3. pont esetében: a pályázat pozitív elbírálását követően